Proiect

PARLAMENTUL REPUBLICII MOLDOVA

LEGE

pentru modificarea unor acte legislative


Parlamentul adoptă prezenta lege organică.


Art.I. – La articolul 13 alineatul (1) din Legea instituţiilor financiare nr.550-XIII din 21 iulie 1995 (Monitorul Oficial al Republicii Moldova, 1996, nr.1, art.2), cu modificările şi completările ulterioare, ultima propoziţie se exclude.


Art.II. – La articolul 20 alineatul (1) din Legea nr.407-XVI din 21 decembrie 2006 cu privire la asigurări (Monitorul Oficial al Republicii Moldova, 2007, nr.47-49, art.213), cuvintele „de tip deschis” se exclud.   

Notă informativă

la proiectul de Lege pentru modificarea 

unor acte legislative

În conformitate cu art. II al Legii nr.163-XVI din 13 iulie 2007 „Pentru modificarea şi completarea Legii nr.1134-XIII din 2 aprilie 1997 privind societăţile pe acţiuni” (Monitorul Oficial al Republicii Moldova, 2007, nr.141-145, art.593), prevederile Legii intră în vigoare la 1 ianuarie 2008. 

Conform acestei Legi, în termen de 6 luni de la data intrării în vigoare a Legii, actele legislative şi normative urmează a fi aduse în concordanţă cu această Lege.

În rezultatul modificării Legii nr.1134-XIII din 2 aprilie 1997 „Privind societăţile pe acţiuni” prin Legea nr.163-XVI din 13 iulie 2007 (în vigoare la 1.01.2008), a fost exclusă noţiunea „societate pe acţiuni de tip deschis”. Din aceste considerente a apărut necesitatea de a exclude această noţiune şi din următoarele acte legislative:

Legea instituţiilor financiare, nr.550-XIII  din  21.07.1995;

Legea cu privire la asigurări nr.407-XVI din 21.12.2006.

În acest scop, se înaintează pentru examinare prezentul proiect de Lege. 

Prim-viceprim-ministru,

ministrul economiei şi comerţului

